Държавен вестник, бр. 75, 2004 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  75
1.3. Име на спътниковата организация, чийто спът-
ник се използва.
1.4. Метод за достъп до спътниковия радиоканал
(SCPC, TDM/TDMA, DA/TDMA, DAMA, др.).
2. Данни за всяка станция:
2.1. Общи данни:
2.1.1. местоположение и точен адрес на станцията,
географски координати и надморска височина на кота
терен (включително измерени с GPS приемник);
2.1.2. копие от топографска карта с мащаб не по-
голям от 1:25 000 с означено местоположение на
станцията;
2.1.3. код на приемния лъч на спътника, с който ще
работи станцията, както е заявен пред ITU;
2.1.4. честотни обхвати, в които са разположени
предавателните и приемните канали;
2.1.5. диаметър на антената и височина на фокуса
на антената над кота терен в [m];
2.1.6. максимален коефициент на усилване на анте-
ната в режим на предаване спрямо изотропен излъчва-
тел в [dBi];
2.1.7. закритие на хоризонта около антената на
VSAT, представено в табличен и графичен вид, като
ъгъл на елевация към видимия хоризонт, заснето от
топографски карти с мащаб 1:25 000 в азимуталния
сектор от 0°—360° (максимално през 10°), като е отче-
тено и закритието от по-високи сгради и други препят-
ствия в близост до антената;
2.1.8. брой предавателни канали;
2.1.9. срок на изграждане и въвеждане в експлоатация.
2.2. Параметри на всеки предавателен канал:
2.2.1. означение (код) на излъчвания сигнал съг-
ласно Приложение S1 на Радиорегламента;
2.2.2. вид на предаваната информация от VSAT по
всеки от предавателните радиоканали (данни, теле-
фония, радиопрограми, телевизия, служебна инфор-
мация и др.);
2.2.3. необходима честотна лента в [MHz] за осигу-
ряване на неизкривено пренасяне на сигналите по все-
ки от предавателните радиоканали, съответстваща на
широчината на предоставената от спътниковата орга-
низация честотна лента;
2.2.4. максимална върхова мощност на входа на
антената в dBW за всеки предавателен радиоканал.
41282
РЕШЕНИЕ № 1561
от 29 юли 2004 г.
На основание чл. 27, т. 8 във връзка с чл. 34, ал. 3 от
Закона за далекосъобщенията и чл. 6 от Наредба № 13
от 2003 г. за определяне на далекосъобщителните дей-
ности, подлежащи на индивидуално лицензиране и
регистрация по обща лицензия Комисията за регули-
ране на съобщенията издава Обща лицензия № 216 за
предоставяне на далекосъобщителна услуга—достъп
до спътникови системи.
Председател: Г. Сърбова
ОБЩА ЛИЦЕНЗИЯ № 216
от 29 юли 2004 г.
за предоставяне на далекосъобщителна услуга—
достъп до спътникови системи
Раздел I
Общи положения
Предмет
Чл. 1. С тази обща лицензия, наричана по-нататък
“лицензията”, се определят условията за извършване
на далекосъобщителна дейност—предоставяне на да-
лекосъобщителна услуга—достъп до спътникови сис-
теми, както и изискванията по отношение на лицата,
които искат да я извършват.
Чл. 2. Далекосъобщителна дейност—предоставяне
на далекосъобщителна услуга—достъп до спътникови
системи, е осигуряване на достъп до спътниковата да-
лекосъобщителна система от спътниковия оператор
или упълномощено от него лице.
Действие по отношение на лицата
Чл. 3. (1) Далекосъобщителна дейност—предос-
тавяне на достъп до спътникови системи, по тази
лицензия може да извършва само лице, което е ре-
гистрирано по лицензията, наричано по-нататък “ре-
гистрирания”.
(2) Регистрацията се осъществява при условия на
равнопоставеност, публичност и прозрачност.
(3) Броят на регистрираните не се ограничава.
(4) Регистрацията не може да се прехвърля. Регис-
трираният няма право да прехвърля правата си по ре-
гистрацията на трети лица.
Действие във времето
Чл. 4. Срокът на действие на регистрацията не се
ограничава.
Териториално действие
Чл. 5. Действието на лицензията се разпростира
върху територията на Република България.
Регистър
Чл. 6. Комисията за регулиране на съобщения-
та(КРС) поддържа публичен регистър на регистрира-
ните по лицензията.
Раздел II
Права и задължения
Права
Чл. 7. Регистрираният има право:
1. да извършва далекосъобщителна дейност—
предоставяне на достъп до спътникови системи, съг-
ласно изискванията на тази лицензия и на Закона за
далекосъобщенията (ЗД) след регистрация за всяка
система;
2. да осигурява достъп до спътниковата система
само на спътникови далекосъобщителни устройства,
за които няма въведени ограничения за пускане в дейс-
твие съгласно ЗД.
Задължения
Чл. 8. Регистрираният е длъжен:
1. да предоставя качествени услуги на крайните пот-
ребители;
2. да уведоми КРС при промяна на честотната лен-
та, в която работи спътниковата система.
Чл. 9. Регистрираният е длъжен да предоставя ус-
луги на всички потребители при условията на равно-
поставеност по отношение на достъп до и цени на пре-
доставяната услуга.
Чл. 10. Регистрираният е длъжен:
1. да осигури работа на спътниковата система и
далекосъобщителните устройства само в честотните
обхвати за спътникова радиослужба съгласно Нацио-
налния план за разпределение на радиочестотния спек-
тър на радиочестоти и радиочестотни ленти за граж-
дански нужди, за нуждите на националната сигурност
и отбраната, както и за съвместно ползване между тях,
приет с Решение № 545 от 2004 г. на Министерския съвет
(ДВ, бр. 60 от 2004 г.);
2. при възникване на проблем, свързан с електро-
магнитната съвместимост, да направи за своя сметка
съответните предписани от КРС промени.
Чл. 11. Регистрираният е длъжен да извършва своята
далекосъобщителна дейност съгласно нормативните
актове и приложимите технически спецификации,
включително българските стандарти, отнасящи се до
предмета на лицензията.